‘આ સંસારમાં કોઈ પણ ભોગ વિલાસની અને ઐશ્વર્યની મને ઇચ્છા નથી. હા, એક તૃષ્ણા છે; બસ, એકવાર શ્રદ્ધાપૂર્વક તારા ચરણોની સેવા કરીને જીવનને ધન્ય બનાવી દઉ.’ પણ એ ઇચ્છા પૂરી થશે નહીં એમ દેખાઈ રહ્યું છે, માત્ર મારા મોતની દુઃખપૂર્ણ ખબર જ તને સંભળાવવામાં આવશે, પણ મા, મને વિશ્વાસ છે કે તું ધીરજપૂર્વક સહન કરીશ કે તારો પુત્ર માતાઓની માતા – ભારતમાતાની સેવામાં જીવનની બલિ-વેદીને અર્પિત કરી ચૂક્યો છે, તારી કૂખને કલંકિત થવા દીધી નથી. હું મારી પ્રતિજ્ઞામાં દૃઢ રહ્યો છું જ્યારે સ્વાધીન ભારતનો ઇતિહાસ લખાશે ત્યારે તેના કોઈ એક પૃષ્ઠ પર તારું નામ પણ ઉજ્જવળ અક્ષરે લખાયું હશે.